ร้านนี้หาไม่ยากครับ จากถนนเพชรเกษม เลี้ยวเข้าตัวอำเภอ ก็เห็นร้านแล้ว
ตอนเที่ยงมีรถลูกค้าจอดเต็ม 
ทางที่ดี ไปก่อนเที่ยงจะดีกว่า เพราะเขาขายตั้งแต่ 8 โมงเช้า ถึง 4 โมงเย็น

ร้านก๋วยเตี๋ยว หม้อต้ม จะแยกกัน ระหว่างหมูกับเนื้อ 
ดังนั้นคนไม่กินเนื้อ ก็จะกินหมูได้สนิทใจ

เป็นคนชอบกินเนื้ออยู่แล้ว 
จึงสั่งก๋วยเตี๋ยวเนื้อนะ ลองเส้นเล็กเนื้อ น้ำ และ บะหมี่เนื้อ แห้ง
ก็ OK ครับ เนื้อตุ๋นได้เปื้อยดี 
และ ได้กลิ่นยาจีนอ่อนๆ และใส่เก๋ากี้ มาเยอะดี
แบบว่าไม่เคยกินก๋วยเดี๋ยวที่ไหนใส่เก๋ากี้มาเยอะแบบนี้
แต่ผมว่า ก๋วยเตี๋ยว รสชาติค่อนข้างเค็มไปนิดนึง
ลองบอกป้าอ้วน ก็ได้รับคำตอบว่า เขาขายแต่เช้า น้ำก๋วยเตี๋ยวคงงวด ทำให้เค็มไปต้องมากินแต่เช้า 
เขาก็ลองเอาเกาเหลาหมู ลองให้ชิม ผมก็ว่าเค็มไปเหมือนกัน
ส่วนเส้นบะหมี่ ก็คงเป็นบะหมี่สำเร็จ ไมได้ทำเอง ทำให้กินแล้วเส้นกระด้างไปนิด

โดยส่วนตัวผมว่า ไม่ถึงกับเลิศรส แต่ถ้าลดความเค็มลงได้ คงอร่อยขึ้น
และจะมาเพิ่มดาวให้ครับ
